WikipediA 


Irlanda lingvo 


La irlanda lingvo (irlande: Gaeilge) estas gaela kelta 
lingvo, kiu estas parolata en Irlando. En Irlando homoj 
kiuj politike malŝatas la lingvon nomas ĝin 'la gaela', 
sed lingvistike kaj laŭ la irlanda konstitucio de 1937 
oni nomas ĝin la irlanda lingvo, la ejra lingvo, aŭ la 
irlanda en familiara uzado. (La nomo 'gaela lingvo' 
estas kelkfoje konfuzebla kun la skot-gaela lingvo, 
parolata en Skotlando.) 

Ekde la 13-a de junio 2005 la irlanda lingvo estas 21-a 
oficiala laborlingvo de la Eŭropa Unio. Tiu decido 
efektiviĝis la 1-an de januaro 2007, kaj la irlanda 
ministro Nollaig O Treasaigh, T.D. estis la unua 
ministro kiu parolis irlande dum kunveno de la 
Konsilio de Ministroj de EU, la 22-an de januaro 
2007. 

La irlanda estas parolata tra la insulo, kaj en 
Respubliko de Irlando ( Eire/Poblacht na hEireann), 
kaj en Nord-Irlando (Tuaisceart na hEireann). Ĝi estas 
la nacia kaj unua oficiala lingvo de Irlando. 

Post la helena kaj latina lingvoj, la malnovirlanda 
estas eble la plej malnova literatura lingvo en Eŭropo, 
kiu daŭre skribatas ekde la sesa jarcento. La unua 
teksto kiun ni ankoraŭ posedas estas "Amra Choluim 
Cille", pri la vivo de la sanktulo Colm Cille, el la jaro 
597. 

En 1366 la anglaj okupantoj de Irlando faris la unuajn 
leĝojn kontraŭ la uzo de la irlanda lingvo fare de la 
anglaj koloniistoj, kiuj siatempe pli kaj pli 
asimiliĝadis kun la irlandanoj, la "Statutoj de Cill 
Chainnigh" (angle 'Kilkenny'). Sed kiam en 1541 la 
angla reĝo Henriko la 8-a volis proklami sin "reĝo de 
Irlando", oni devis laŭtlegi la proklamon irlande en la 
parlamento de la koloniistoj en Dublino, ĉar plejmulto 
el ili ne plu komprenis la anglan. 

Fine de la 19-a jarcento la irlanda preskaŭ malaperis: 
pro la malsatego de 1845-1849, en kiu unu ĝis du 
milionoj mortis pro malsato; pro la naciaj bazlernejoj 
ekde 1831 kiuj malpermesis la irlandan kaj trudadis la anglan; kaj pro la kreskanta uzado de la angla fare de 
irlandaj naciaj politikistoj; nur 3% da la loĝantaro 3 aŭ 4 jaraĝa parolis irlandlingve ĉiutage en 1891 . La 
lingvo oficialiĝis en 1922 kiam Irlando sendependiĝis, kaj ĝi fariĝis deviga lingvo por ĉiuj lernantoj en la 
bazaj kaj mezaj lernejoj. Dum la lasta jardeko ĝia uzado plipopulariĝis kaj la lingvo pli kaj pli fariĝas 

laŭmoda. Ekde 1996 ekzistas televidstacio irlandlingva, "TG4", kaj 
ekde aprilo 2003 ĉiutaga ĵurnalo eldoniĝas en Nord-Irlando por la tuta 
insulo, "La" (Tago). Estas ankaŭ radio-stacioj: Raidio na Gaeltachta, 
kiu estas nacie dissendata tra la tuta Irlando, Raidio na Life por la 
irlandparolantoj de la ĉefurbo, Dublino (irlande: Baile Atha Cliath), 
Raidio Failte por Nordirlando, kaj oni povas aĉeti ĉiudimanĉan gazeton 
nomatan "Foinse" (Fonto). 

En julio 2003 la irlanda parlamento akceptis novan leĝon por antaŭenigi 
la irlandan lingvon, la "Leĝon pri Oficialaj Lingvoj 2003". Por detaloj 
en la irlanda kaj angla lingvoj, rigardu [1] (http://www.pobail.ie). 

Antaŭnelonge, la irlanda lingvo formale rekoniĝis en Nord-Irlando, sub 
la Interkonsento de Sankta Vendredo de 1998 kune kun malgranda 
minoritat-lingvo nomata la ulster-skota. (Malgraŭ tio, estas 
malkonsentoj, ĉu la ulster-skota estas aparta lingvo aŭ nura dialekto de 
la skota 'malalteja'.) 

Gaeltacht 


Estas lokoj en Irlando, kie la irlanda estas la ĉefa lingvo. Oni kune nomas ĉi tiujn irlandlingvejojn la 
Gaeltacht. La plej famaj irlandlingvejoj estas en Conamara (en la graflando de Galivo/Galway/Gaz7/zmb, en 
Donegal /Dŭn na nGall kaj en la duoninsulo de An Daingean/en la graflando de Kerry /Ciarrai. Aliaj estas en 
"Waterford"/Port Lairge ("An Rinn") kaj Meath/MT. 

Lingvistika strukturo 


A1 kelkaj nekonantoj, la skribaĵo ŝajnas esti sensensa mikso de vokaloj kaj konsonantoj! Kiam oni 
komprenas ĝin, tamen, la ortografio ŝajnas esti logika kaj facila. La dekstrakorna supersigno , nomata la fada 
O, plilongigas la sonojn de la vokaloj kaj kelkfoje ŝanĝas iliajn elparol-manierojn. La ŝanĝoj varias inter 
dialektoj - ne estas universala, parola formo de la lingvo (kvankam ekzistas unu ĉie-akceptata skriba formo), 
sed ekzistas nune tri apartaj dialektoj de la irlanda, kiuj estas la munstera, la konoĥta kaj la ulstera. 















En la 1940-aj jaroj, la Registaro de Irlando eldonis la "Caighdean Oifigiŭil" ([KAJ-djan I-fi-gjujl], normigon 
oficialan), kiu plifaciligis kaj normigis la ortografion. Multaj vortoj perdis literojn silentajn, kaj la 
vokalkombinoj plisimiliĝis al la parolata lingvaĵo. Ekzemple: 

■ Gaedhilge/Gaolainn/Gaedhlaing => Gaeilge, "la irlanda lingvo" 

■ Lughbhaidh => Lŭ, "Louth (loknomo)" 

■ biadh => bia, "manĝaĵo" 


Instituto 


La oficiala instituto pri la irlanda lingvo, kiu aktiviĝas en la tuta insulo de Irlando, nomiĝas Foras na 
Gaeilge. Ĝia estro estas Seosamh Mac Donncha. 

Lingvadefenda Organizaĵo 


La plej malnova kaj granda lingvadefendorganizaĵo nomiĝas Conradh na Gaeilge. Ĝia estro en januaro 2007 
estas Daithi Mac Carthaigh. 

Skribmaniero 


ConcAigh 

Gaela tiparo Corcaigh 


latina alfabeto. 


La presita formo de la lingvo sekvis la modelon de unciala 
alfabeto, kreitaj de frumezepokaj irlandaj monaĥoj, kiuj 
konservis la kristanan kulturon post la falo de Okcidenta 
Romia Imperio. 

En la 20-a jarcento, tamen, la uzado de tiu ĉi tradicia 
alfabeto malpliiĝis ĝenerale, kaj oni ŝanĝis al la ordinara 


Irlandlingvaj vortoj internacie uzataj 


Kelkaj irlandlingvaj vortoj kaj frazoj, multuzataj en moderna Irlando inter angleparolantoj, estas: 

■ Uachtaran na hEireann [UAĤ-tar-AN na HE-ran] (Prezidento de Irlando) 

■ Aras an Uachtarain [AR-as an UAĤ-tar-AN] (Loĝejo prezidanta) 

■ Taoiseach [Tl-ŝaĥ] (Ĉefministro, ekde 1937) 

■ Tanaiste [TA-niŝ-te] (Vicĉefministro, ekde 1937) 

■ Dail Eireann [dAI E-ran] (Parlamentejo) 

■ Seanad Eireann [Ŝa-nad E-ran] (Senato irlanda) 

■ Teachta Dala [TJAĤ-ta DA-la] (Parlamentano; uzata kiel "TD".) 

■ Prfomh-Aire [PRI-vara] (Ĉefministro 1919-1921) 

■ Eire [E-re] (Irlandlingva nomo por la insulo Irlando, uzata ankaŭ por la ŝtato de Irlando ekde 
1937. Fonto de "Ejrio") 

■ Saorstat Eireann [SER-stat E-ran] (Nomo de la Libera Irlanda Ŝtato, en la irlanda, 1922-1937 ) 

■ Ard-Rf [ARD-ri] ("Alta Reĝo" (de Irlando), nomo de la feŭda irlanda ĉefreĝo en la mezepokaj 
tempoj) 

■ Radio Teiliffs Eireann [Ra-dio Te-le-fiŝ E-ran] (Irlanda nacia televid-servo, RTE) 








■ Fianna Fail [FIA-na fall (La plei granda irlanda politika partio, tradukante: "Soldatoi de 
Irlando".) [Fl-na fal] 

■ Fine Gael [FIN-e gEI] (La sekvante plej granda politikogrupo, tradukante: "Familio de la 
gaeloj".) 

■ bodhran [BAŬ-ran] (granda drumo, ludata en kelteca muziko) 

■ Sinn Fein [ŝin fEn] (politika partio tutirlanda, tradukante: "Ni Mem") 

■ Tiocfaidh ar la [tjok-hig Ar-IA] ("nia tago venos", slogano de la irlanda respublika armeo, IRA, 
kiu kunfandiĝis kun la politika partio "Sinn Fein". 

■ poitm [Po-tjln] (Speco de kontraŭleĝa, forta alkoholo) 

■ ceilf [KJE-lji] (socia kunveno, kun interparolado, muziko, dancado kaj rakontado) 

■ leipreachan [LEP-re-ĤAN] (eta, petolema, supernatura kreito) 


La irlanda kaj Esperanto 


Sean 6 Riain, en sia artikolo La lernado de la irlanda lingvo: ĉu helpe de Esperanto? post mallonga 
priskribo de la irlanda lingvo kaj ties historio, skizas kelkajn similaĵojn de tiu kun Esperanto. Konstatinte la 
malsukceson de lernado de lingvoj en la eduksistemo de Irlando kaj de la irlanda kaj de aliaj lingvoj kiel la 
franca tradicie aŭ la germana pli ĵuse, la teksto proponas la uzadon de Esperanto kiel propedeŭtika aŭ 
lernfaciliga studobjekto. Fine de la artikolo montreblas listo de koincido de vortoj aŭ radikoj en Esperanto 
kaj la irlanda.m 

Foto kun loĝlokoj en la angla kaj Longaj kaj mallongaj vokaloj 
irlanda lingvoj. 

Ŝildo en la irlanda formas lingvan Konsonantoj en Clo Gaeltach 
pejzaĝon . 


Vidu ankaŭ 

Eksteraj ligiloj 


■ Enkonduko pri la irlanda unciala alfabeto (http://www.evertype.com/alphabets/irish-gaelic.pdf) 

(< angle ) 

■ Gramadach na Gaeilge / la Gramatiko de Irlanda lingvo (germanlingva) (http://www.braesicke. 

de/gram.htm) 




















Kiel la irlanda povas adaptiĝi al Interreto? (https://eo.globalvoices.org/2020/04/8388/), Global 
Voices en Esperanto 

